Ana Tiscornia

Ana Tiscornia (Montevideo, Uruguai, 1951) artista bisual, erakusketa komisario, irakasle, ikertzaile eta arte editorea da. 1991 urtean Ameriketako Estatu Batuetara joan zen bizitzera, eta New Yorkeko Estatu Unibertsitatean irakasten du. Bere obra eskulturetan eta collageetan eguneroko objektuak manipulatzeagatik nabarmentzen da. Bere lana erakutsi du, baita beste artista batzuen erakusketak ere, Ameriketako Estatu Batuetan, Europan zein Latinoamerikan. Uruguai ordezkatu du nazioarteko biurtekoetan, Liman eta Habanan, esaterako. Bere lanak Ikusizko Arteen Museo Nazionalean eta galeria eta bilduma publiko eta pribatuetan daude. 

 Bizitza 
Ana Tiscornia Montevideon jaio zen, 1951 urtean. Errepublikako Unibertsitateko Arkitektura Fakultatean ikasi zuen eta gero Montevideoko Grabatu Klubean, Guillermo Fernándezen tailerrean. Klubaren jardueretan parte hartu du, eta Idazkari Nagusi izatera iritsi zen 1988 urtean kargua utzi zuen arte. Krisialdi sasoian, Tiscorniak eta Nelbia Romerok berrikuntza tekniko eta diziplinarra berritzeko planteamentu bat egin zuten, baina huts egin zuen.

Sasoi hartan atzerrira bidaiatzen hasi zen, lehenik Habanako Biurtekora, non artista gisa parte hartu duen, eta gero Parisera, beka batekin, Paul Cézzane Saria irabazi ostean. 

Hamabost urte baino gehiago eman zituen arkitektura estudio batean lanean, 1991 urtean herrialdea utzi eta New Yorkera joan zen arte. Han, New Yorken finkatutako artista latinoamerikarren komunitateko kide garrantzitsua bihurtu zen.

Gero, irakasle jardun zuen New Yorkeko Estatu Unibertsitateko SUNY College-n, Old Westbury-n. Syracuse University Press-ek banatzen duen Point of Contact argitalpeneko arte editorea ere bai. Eskolak emateaz gain, liburuak, artikuluak eta saiakerak idatzi ditu. Bere ibilbide artistikoa erakusketa-komisario lanekin bateratu du.

 Ekoizpen artistikoa 
Tiscorniak hainbat lengoaia eta teknika landu ditu: pintura, eskultura, instalazioak, argazkigintza eta grabatua. Normalean, material tradizionalak eta eguneroko objektuak (altzariak eta tresnak, esaterako) konbinatzen ditu. Bere lanek askotan lantzen dute hiri-espazialtasuna, subjektibotasun postmodernoa hirietan edo identitatea, besteak beste.

 Erakusketa aipagarriak 
Besteak beste lan hauexek egin ditu:

Artista:

 Enseguida Vuelvo II, Museo Departamental Juan Manuel Blanes, Montevideo, Uruguai; 1994
 Camuflajes y Olvidos, Cabildo, Archivo Histórico, Montevido, Uruguai; 1996
 Camuflajes y olvidos II, Instituto Cultural Iberoamericano, ICI, Buenos Aires, Argentina; 1997
 It was the end of the afternoon, instalación en Natural Histories exhibition, Smack Mellon, Brooklyn, New York, AEB; 1999
 Citas y abreviaturas, Teorética, San José, Costa Rica; 2000
 On Sites and Cites, Grayson Gallery, Woodstock, Vermont, AEB
 Paréntesis en la ciudad, San Juan, Puerto Rico
 Tránsitos y Estaciones, Entre líneas instalazioa, La Casa Encendida, Madril

Erakuketa-komisario:

 La Guerra que no hemos visto, de Bogotako Arte Moderno Museoa, 2009 eta Medellíngo Antioquiako Museoa, 2010
 Reflexiones en el campo de la producción del arte contemporáneo y la problemática de género (Patricia Bentancurrekin batera), Espainiako Kultur Gunea, Montevideo, Uruguai, 2005
 Una mirada desde el Sur / A Gaze from the South, Uruguayan Artists 1986 - 1999 (Rimer Cardillorekin batera), New York Kultur Gunea Uruguain; Escuela Nueva, Juan Manuel Echavarria, UP&CO Gallery, New York, 1999

 Sariakç 
Besteak beste, aintzatespen hauexek jaso ditu:
 1986, II. Havana Biurteko Ohorezko Saria
 1987, Paul Cezanne saria
 2000, Pollock Krasner Fundazio Beka
 2004, New York Foundation for the Arts Fellowship
 2022, Connect-Mercosur saria

 Erreferentziak 

 Kanpo estekak 

Kategoria:Montevideoarrak
Kategoria:Uruguaiko artistak
Kategoria:Emakume artistak
Kategoria:Erakusketa komisarioak
Kategoria:Emakume ikertzaileak